Document ID: 31996D0472

ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1996 για κατάρτιση καταλόγου των περιοχών βιομηχανικού μαρασμού οι οποίες καλύπτονται από το στόχο αριθ. 2 για την περίοδο προγραμματισμού 1997-1999, όπως ορίζεται στον κανονισμό (ΕΟΚ) αριθ. 2052/88 του Συμβουλίου, και για τροποποίηση της απόφασης 94/169/ΕΚ (96/472/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2052/88 του Συμβουλίου, της 24ης Ιουνίου 1988, σχετικά με τα καθήκοντα των διαρθρωτικών ταμείων και με την αποτελεσματικότητά τους, καθώς επίσης και με το συντονισμό των δραστηριοτήτων τους μεταξύ τους, αφενός και, αφετέρου, μεταξύ αυτών και των ενεργειών της Ευρωπαϊκής Τράπεζας Επενδύσεων και των λοιπών υφισταμένων χρηματοδοτικών μέσων (1), όπως τροποποιήθηκε τελευταία από τον κανονισμό (ΕΚ) αριθ. 3193/94 (2), και ιδίως το άρθρο 9 παράγραφος 3,
Αφού ζητήθηκε η γνώμη της συμβουλευτικής επιτροπής για την ανάπτυξη και την μετατροπή των περιφερειών,
Εκτιμώντας:
ότι στον κανονισμό (ΕΟΚ) αριθ. 2052/88 προβλέπεται, ιδίως στο άρθρο 12 παράγραφος 1, μια δεύτερη περίοδος προγραμματισμού από το 1994 έως το 1999 για τις ενισχύσεις που χορηγούνται από τα διαρθρωτικά ταμεία στο πλαίσιο του στόχου αριθ. 2 7
ότι στο άρθρο 9 παράγραφος 3 του προαναφερθέντος κανονισμού ορίζεται ότι η Επιτροπή καταρτίζει, σύμφωνα με τη διαδικασία η οποία προβλέπεται στο άρθρο 17, και επί τη βάσει των κριτηρίων τα οποία προβλέπονται στο άρθρο 9 παράγραφος 2, έναν αρχικό τριετή κατάλογο των περιοχών βιομηχανικού μαρασμού οι οποίες καλύπτονται από το στόχο αριθ. 2, λαμβάνοντας υπόψη της εθνικές προτεραιότητες και καταστάσεις, και σε στενή συνεργασία με το ενδιαφερόμενο κράτος μέλος 7 ότι ο κατάλογος αυτός έχει θεσπισθεί με την απόφαση 94/169/ΕΚ της Επιτροπής (3), όπως τροποποιήθηκε τελευταία από την απόφαση 95/189/ΕΚ (4), για την περίοδο προγραμματισμού 1994 έως 1996 7
ότι το άρθρο 9 παράγραφος 6 ορίζει ότι ο κατάλογος των επιλέξιμων περιοχών επανεξετάζεται περιοδικά από την Επιτροπή σε στενή συνεργασία με το ενδιαφερόμενο κράτος μέλος, και οι ενισχύσεις που χορηγούνται από την Κοινότητα στο πλαίσιο του στόχου αριθ. 2 στις διάφορες περιοχές οι οποίες εμφαίνονται στον κατάλογο, προγραμματίζεται και υλοποιείται σε τριετή βάση 7
ότι στο άρθρο 9 παράγραφος 1 του ίδιου κανονισμού ορίζεται ότι οι περιοχές βιομηχανικού μαρασμού οι οποίες καλύπτονται από το στόχο αριθ. 2 περιλαμβάνουν: περιφέρειες, μεθοριακές περιφέρειες ή τμήματα περιφερειών, συμπεριλαμβανομένων των περιοχών απασχόλησης και των αστικών περιοχών 7
ότι στο άρθρο 9 παράγραφος 2 διευκρινίζονται τα κριτήρια που πρέπει να χρησιμοποιούνται για τον ορισμό των περιοχών βιομηχανικού μαρασμού οι οποίες καλύπτονται από το στόχο αριθ. 2 7
ότι στο άρθρο 9 παράγραφος 4 ορίζεται ότι, κατά την κατάρτιση του καταλόγου, η Επιτροπή και τα κράτη μέλη επιδιώκουν να εξασφαλίσουν ότι οι ενισχύσεις επικεντρώνονται πράγματι στις περιοχές οι οποίες αντιμετωπίζουν τα σοβαρότερα προβλήματα, στο καταλληλότερο γεωγραφικό επίπεδο, λαμβάνοντας υπόψη την ιδιαίτερη κατάσταση των εν λόγω περιοχών 7
ότι είναι σκόπιμο να διατηρηθεί ο αρχικός κατάλογος για την προγραμματική περίοδο 1997 έως 1999, με την επιφύλαξη ορισμένων τροποποιήσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο αρχικός κατάλογος των περιοχών βιομηχανικού μαρασμού οι οποίες καλύπτονται από το στόχο αριθ. 2, όπως έχει καταρτισθεί με την απόφαση 94/169/ΕΚ, σύμφωνα με το άρθρο 9 παράγραφος 3 του κανονισμού (ΕΟΚ) αριθ. 2052/88, θα ισχύει για την τριετή περίοδο 1997-1999, με την επιφύλαξη των τροποποιήσεων οι οποίες προβλέπονται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 26 Ιουλίου 1996.

Labels: 18
15
19